Ofertant ........................................

FORMULAR PROPUNERE TEHNICĂ  
pentru achizitia directa de atribuire a contractului de achizitie publica de servicii avand ca obiect: „Achizitie pompă aplicare spumă poliuretanică și poliuree de producție mare”
 În cadrul propunerii tehnice, ofertantul va completa și prezentul formular de propunere tehnică, conținând informații referitoare la capitole/secțiunile/categoriile minime de informații care vor fi completate în coloana 2: modul succint dar precis în care ofertantul susține îndeplinirea punctuală a cerințelor prevăzute în Caietul de sarcini, și/sau documente prezentate în susținerea îndeplinirii cerințelor. 
	CERINTE CAIET DE SARCINI nr. 295720/28.08.2026
	CONFORMITATE

(mod de îndeplinire a cerintelor solicitate in contextul responsabilitatilor, prin prezentarea activitatilor si a modalitatii efective de realizare a acestora, pentru a demonstra atingerea obiectivelor asociate contractului)

	Ofertele care  nu  îndeplinesc toate  cerințele minimale vor fi declarate neconforme. Nu se acceptă depunerea de  oferte alternative. 

Obiectul achiziției
„Achizitie pompă aplicare spumă poliuretanică și poliuree de producție mare”
	

	Informaţii despre beneficiile anticipate de către autoritatea/ entitatea contractantă

Destinația echipamentului:

* lucrări de hidroizolații;

* protecții anticorozive;

* izolații termice și fonice;

* realizarea de decoruri tematice;

* producția de elemente de butaforie;

* realizarea de mobilier urban și elemente decorative;

* protecția și rigidizarea structurilor din polistiren expandat și extrudat;

* realizarea de sculpturi, instalații artistice și obiecte ornamentale de mari dimensiuni;

* amenajări pentru târguri, expoziții și evenimente publice.
	

	Produse solicitate  
Specificații tehnice sau cerințe funcționale minime

	a) Pachetul trebuie să includă:
-
unitatea principală de dozare și pulverizare cu acționare hidraulică;

-
sistem de alimentare din butoaie pentru cele două componente;

-
sistem de recirculare a materialului;

-
pistol profesional de pulverizare;

-
furtun principal încălzit;

-
furtun flexibil terminal încălzit;

-
agitator pneumatic pentru materiale;

-
compresor profesional de aer;

-
sistem de filtrare particule și separare a condensului;

-
kit de întreținere și consumabile de bază;

-
documentație tehnică și manuale în limba română;

-
instruirea personalului și punerea în funcțiune.
	

	b)  Cerințe tehnice minime pentru unitatea principală de dozare și pulverizare:

-
sistem hidraulic profesional;

-
raport de amestec volumetric 1:1;

-
sistem alarmă /control menținere rație amestec componenta A și B;

-
compatibilitate cu materiale bicomponente;

-
presiune maximă de lucru: minim 220 bar;

-
debit maxim: minim 5 / 14 kg/min în regim de lucru la presiune mare / mică
-
posibilitatea presetării cantității de material aplicat, pentru a putea repeta producerea unor repere;

-
temperatură maximă de lucru a fluidului: minim 85°C;

-
încălzire independentă pentru materiale: minim 12kW;

-
încălzire independentă pentru furtunuri: minim 3kW;

-
control electronic al temperaturii;

-
funcționare continuă în regim profesional;

-
alimentare electrică trifazată: 400 V / 50 Hz;

-
greutate maximă recomandată: 300 kg.
	

	c)  Compatibilitate materiale:

Echipamentul trebuie să permită aplicarea:

-
spumei poliuretanice cu celulă deschisă;

-
spumei poliuretanice cu celulă închisă;

-
poliureei pure;

-
poliureei hibride;

-
elastomerilor bicomponenți;

-
rășinilor și materialelor de protecție pentru suprafețe;

-
materialelor utilizate la rigidizarea și impermeabilizarea structurilor din polistiren expandat (EPS);

-
materialelor utilizate la rigidizarea și impermeabilizarea structurilor din polistiren extrudat (XPS);

-
materialelor utilizate în producția de decoruri tematice, butaforie, scenografie și artă urbană.
	

	d)  Sistemul de alimentare trebuie să includă:

-
două pompe pneumatice de transfer pentru componentele A și B;

-
posibilitatea alimentării directe din butoaie standard;

-
furtunuri și cuple necesare funcționării;

-
compatibilitate cu materiale de vâscozitate ridicată;

-
funcționare în regim industrial.
	

	e)
Sistemul trebuie să permită:

-
recircularea materialului către recipiente;

-
menținerea temperaturii și omogenității materialului;

-
reducerea pierderilor tehnologice;

-
utilizarea împreună cu sisteme de protecție împotriva umidității.
	

	f)
Agitatorul pentru materiale trebuie să fie:

-
pneumatic;

-
compatibil cu butoaie standard de 200 litri;

-
destinat materialelor poliuretanice și poliureei;

-
prevăzut cu palete extensibile sau echivalent.
	

	g)
Sistemul trebuie să includă:

-
furtun principal încălzit cu lungime minimă de 45 m;

-
protecție mecanică exterioară;

-
monitorizarea temperaturii;

-
compatibilitate cu presiunea maximă de lucru a echipamentului.
	

	h)
Pistolul de pulverizare trebuie să fie:

-
profesional;

-
destinat materialelor bicomponente;

-
compatibil cu presiunea maximă a instalației;

-
prevăzut cu sistem de autocurățare sau sistem echivalent;

-
prevăzut cu duze interschimbabile;

-
livrat cu kit de întreținere
	

	i)
Compresorul de aer inclus trebuie să îndeplinească următoarele caracteristici minime:

-
debit efectiv: minim 650 l/min;

-
rezervor: minim 250 litri;

-
presiune maximă: minim 11 bar;

-
alimentare: 400 V;

-
putere motor: minim 5,5 kW;

-
filtru aer pentru particule;

-
separator de apă;

-
sistem automat de evacuare condens.
	

	j)
Generatorul trebuie să îndeplinească următoarele cerințe minime:

-
tensiune: 400 V

-
turatie: 1.500 rot / min

-
putere: minim 26kW în regim de funcționare continuă
-
diesel
	

	k)
Materiale constructive:

Componentele aflate în contact cu materialele pulverizate trebuie să fie realizate din materiale rezistente la coroziune și uzură:

-
oțel carbon;

-
aluminiu;

-
alamă;

-
PTFE;

-
carbură;

-
materiale tehnice echivalente.
	

	Garanţie
Furnizorul va acorda o garanție de minim 12 de luni, fără limită de ore de funcționare în condițiile certificatului de garanție, calculate de la data recepției prin semnarea fără obiecții a procesului verbal de recepție încheiat între achizitor și furnizor.
Furnizorul are obligația de a garanta că produsul furnizat prin contract este nou, nefolosit și în perioada de garanție reparațiile pentru posibilele defecțiuni acoperite de garanție vor fi suportate de furnizor. 
Piesele de schimb ce fac obiectul garanției pentru produs vor fi asigurate pentru o perioadă cel puțin egală cu garanția comercială. La orice reparație se vor folosi numai piese noi, de origine, certificate/omologate și agreate de producătorul echipamentului
	

	Livrare, ambalare, etichetare, transport şi asigurare pe durata transportului
Furnizorul are obligația de a transmite dreptul de proprietate asupra produsului prevăzut în propunerea financiara și de a livra  pompa în termen de maxim 45 de zile de la data transmiterii comenzii.
Echipamentul va fi însoțite de toate subansamblele/părțile componente necesare punerii și menținerii în funcțiune. Transportul și toate costurile asociate sunt în sarcina exclusivă a furnizorului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.
Livrarea se va face în mod obligatoriu de către furnizor la locația indicată de achizitor, respectiv la S.C. ECO URBIS CRAIOVA S.R.L., în Craiova, strada Brestei, nr 129 A, județul Dolj, astfel încât să fie respectată obligația privind întocmirea procesului verbal de recepție semnat de ambele părți.
	

	Instalare, punere în funcţiune, testare
Furnizorul va efectua pe cheltuiala sa și fără niciun fel de costuri din partea Autorității/entității contractante toate testele pentru a asigura funcționarea produsului la parametrii agreați. Furnizorul rămâne responsabil pentru protejarea produselor luând toate măsurile adecvate pentru a preveni lovituri, zgârieturi și alte deteriorări, până la acceptarea de către Autoritatea contractanta.
	

	Instruirea personalului pentru utilizare

Furnizorul este responsabil de instruirea la fața locului a personalului desemnat de autoritatea contractantă. Scopul instruirii este de a transfera cunoștințele necesare pentru a opera echipamentul (pompa). Instruirea va fi organizată după ce echipamentul este funcțional și trebuie să permită personalului beneficiarului înțelegerea diferitelor componente ale acestuia, înțelegerea tuturor funcționalităților, operarea echipamentului (pompei), informații despre mentenanța de rutină care să fie efectuată de către utilizator, depistarea problemelor și diagnosticarea de bază, etc.

Furnizorul trebuie să propună orice subiect suplimentar care ar putea fi necesar pentru a se asigura ca personalul beneficiarului este pe deplin instruit pentru a asigura utilizarea corespunzătoare a echipamentului. Locul de desfășurare este locul de livrare, respectiv sediul beneficiarului. Sesiunea de instruire se va desfășura în limba română. 

Echipamentul se va livra împreună cu instrucțiuni complete de utilizare/exploatare în limba română.
	

	Mentenanţă preventivă în perioada de garanţie

Mentenanța preventivă trebuie înțeleasă ca totalitatea operațiunilor de întreținere și reparație ale unui echipament/produs care se efectuează pe parcursul ciclului de viață al acestuia, la intervale regulate cu scopul de a asigura funcționarea optimă a echipamentului/produsului, pentru a reduce riscurile de defectare și de deteriorare.

Operațiunea de mentenanță se va efectua la solicitarea autorității contractante sau a operatorului economic ce îl are în administrare.
	

	Piese de schimb şi materiale consumabile pentru activităţile din programul de mentenanţă corectivă după expirarea garanţiei

Furnizorul trebuie să fie în măsură să asigure piese de schimb și orice alte materiale consumabile în perioada de garanție.

Furnizorul va prezenta în propunerea tehnică:

a) recomandări cu privire la piesele de schimb care trebuie să existe în mod curent pentru a facilita efectuarea în cel mai scurt timp a operațiunilor de mentenanță corectivă;

b) timpul de livrare pentru piesele de schimb recomandate;

c) modalitatea de asigurare a pieselor de schimb în perioada post garanție;

d) alte informații relevante.

Toate piesele de schimb consumabile asigurate de contractant trebuie să respecte cerințele tehnice și de calitate ale producătorului echipamentului.
	

	Constrângeri privind locaţia unde se va efectua livrarea/instalarea
Sediul S.C. ECO URBIS CRAIOVA S.R.L., Craiova, strada Brestei, nr 129 A, județul Dolj.
	

	Obligațiile principale ale furnizorului:

- să asigure garanția de bună funcționare, calitatea și performanțele produsului, conform standardelor și condițiilor stabilite de fabricant și legislația română în vigoare;

- să livreze documentația (manualul de utilizare, manualul de întreținere și reparații necesar executării lucrărilor de revizii tehnice și reparații) în limba română;

- să asigure instruirea personalului de exploatare, revizii și reparații al beneficiarului prin cursuri de scurtă durată, cu privire la operarea și întreținerea produsului;

- să garanteze că produsul livrat îndeplinește cerințele din reglementările în vigoare referitoare la protecția, securitatea și sănătatea în muncă, precum și cerințele referitoare la limitarea nivelului emisiilor de zgomot;

- va asigura gratuit piesele de schimb și service-ul în perioada de garanție, și contra cost în perioada postgaranție;

- dacă produsul livrat nu corespunde specificațiilor tehnice din propunerea tehnică, autoritatea contractantă are dreptul de a respinge produsul, iar contractantul are obligația de a înlocui produsul în termen de 48 ore sau de a completa lipsurile constatate în termen de 48 de ore, fără costuri suplimentare din partea autorității contractante; 

- se obligă ca în perioada de garanție să remediere defecțiunile cuprinse în garanție în termen de 72 de ore de la notificarea scrisă sau telefonică;

- se obligă să emită factură aferentă produsului furnizat prin Contract, numai după recepția produsului în condițiile din Caietul de sarcini;

Dacă reparația depășește un termen de maxim 5 zile calculate de la prezentarea echipei de mentenanță/service la sediul autorității contractante sau al operatorului economic care are în administrare produsul, în baza notificării scrise sau telefonice, achizitorul sau operatorul economic căruia îi este transmis în administrare produsul are dreptul:

- de a cere un echipament la schimb până la remedierea defecțiunilor de către contractant, după caz;

- sau de a cere contravaloarea orelor de lucru neprestate din cauza defecțiunilor incluse în garanție. Orele de lucru nu pot depăși 8 ore/zi, după caz;

- sau autoritatea contractantă are dreptul de a apela la orice unitate service autorizată pentru remedierea defecțiunilor, fără a afecta garanția produsului, iar contractantul are obligația de a achita achizitorului sau operatorului care are în administrare echipamentul (pompa), contravaloarea reparațiilor, după caz.

În caz contrar, contravaloarea reparațiilor va fi reținută din garanția de bună execuție a produsului.
	

	Documentaţii ce trebuie furnizate autorităţii/entităţii contractante în legătură cu produsul
Furnizorul va prezenta următoarele documente:

- certificatul de garanție de conformitate europeană; 

- certificatul/carnetul de garanție;

- cartea tehnică/manualul de utilizare și întreținere – în limba română;

- manualul/planul de întreținere – în limba română.


	

	Recepţia produselor
Recepția calitativă și cantitativă se va efectua la sediul S.C. ECO URBIS CRAIOVA S.R.L., Craiova, str. Brestei, nr. 129.A, în termen de maxim 10 zile lucrătoare de la livrarea produsului, de către o comisie a autorității contractante, la care se va urmări dacă produsele respectă cerințele menționate în caietul de sarcini și cele prezentate în cadrul fișelor tehnice din propunerea tehnică. Furnizorul are obligația instruirii de specialitate a personalului S.C. ECO URBIS CRAIOVA S.R.L. cu privire la operarea și întreținerea echipamentului.
La predare, furnizorul are obligația de a efectua probele de funcționare în prezenta reprezentanților autorității contractante.
Rezultatul recepției se va consemna într-un proces verbal.
Responsabilitatea integrității produsului livrat pe timpul transportului revine furnizorului. Furnizorul va prezenta certificatul de conformitate CE pentru echipamentul livrat, precum și dovada respectării cerințelor impuse de normele și reglementările aplicabile pe teritoriul UE, inclusiv cele cu privire la asigurarea furnizării pieselor de schimb și a consumabilelor pe timpul garanției și postgaranţiei.
Furnizorul va preda obligatoriu, certificatul de calitate, certificatul de garanție emis în condițiile solicitate, manualul de operare și întreținere și manualul de reparații și piese de schimb.
	

	Modalităţi şi condiţii de plată
Plata se va efectua cu ordin de plată în contul de Trezorerie al furnizorului, în termen de 30 de zile de la data comunicării facturii electronice către achizitor, în sistemul național privind factura electronica RO e-factura, conform prevederilor OUG nr. 120/2021, cu modificările și completările ulterioare, pe baza procesului verbal de recepție
	

	Cadrul legal care guvernează relaţia dintre autoritatea/ entitatea contractantă şi contractant


În cazul în care intervin schimbări legislative, Contractantul are obligația de a informa Autoritatea/entitatea contractantă cu privire la consecințele asupra activităților care fac obiectul Contractului și de a-și adapta activitatea în funcție de decizia Autorității/entității contractante în legătură cu schimbările legislative. În cazul în care o astfel de situație este aplicabilă, trebuie precizat în Contract mecanismul de soluționare a unor astfel de situații. 


Ofertantul devenit Contractant are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii enumerate în anexa X la Directiva 2014/24, respectiv:

1)
Convenția de la Viena privind protecția stratului de ozon și Protocolul său de la Montreal privind substanțele care epuizează stratul de ozon;

2)
Convenția de la Basel privind controlul circulației transfrontaliere a deșeurilor periculoase și al eliminării acestora (Convenția de la Basel);

3)
Convenția de la Stockholm privind poluanții organici persistenți (Convenția de la Stockholm privind POP);

4)
Convenția de la Rotterdam privind procedura de consimțământ prealabil în cunoștință de cauză, aplicabilă anumitor produși chimici periculoși și pesticide care fac obiectul comerțului internațional (UNEP/FAO) (Convenția PIC), 10 septembrie 1998, și cele trei protocoale regionale ale sale.
	

	Riscuri şi măsuri de gestionare a acestora

În etapa de elaborare a strategiei de contractare, autoritatea contractantă a identificat o serie de riscuri, asociate activităților specifice de implementare a contractelor ce se vor atribui în urma procedurii de atribuire. Riscuri identificate și eventuale măsuri ce trebuie adoptate:

Riscuri asociate achiziției și măsuri de gestionare a acestora:

- Nerespectarea termenelor de livrare din culpa furnizorului

Sancțiuni pentru neîndeplinirea culpabilă sau îndeplinirea defectuoasă a obligațiilor asumate prin contract.

- Produsul livrat nu este însoțit de documentele specificate prevăzute în contract și/sau documentele anexă la contract

Produsele vor fi recepționate doar după îndeplinirea obligațiilor contractuale privind furnizarea documentelor care în mod obligatoriu trebuie să însoțească produsele. 

- Furnizarea de produse neconforme – produse ce nu respectă specificațiile tehnice minime prevăzute în caietul de sarcini

Recepția se va realiza cu verificarea riguroasă a conformității specificațiilor tehnice ale produselor livrate în raport cu cerințele caietului de sarcini a ofertei depuse.

Riscuri asociate autorității contractante și măsuri de gestionare a acestora:

- Întârzieri în efectuarea plății

Sancțiuni pentru neîndeplinirea obligației de plată culpabilă sau îndeplinirea defectuoasă a obligațiilor asumate prin contract.

- Neefectuarea plății

Rezilierea de către furnizor a contractului în condițiile stipulate în cadrul acestuia.

- Apariția necesității modificării unor elemente ale contractului

Prevederea de clauze contractuale care să limiteze modificarea contractului în strictă conformitate cu dispozițiile art. 221 din Legea nr. 98/2016 cu modificările și completările ulterioare.
	


Propunerea tehnică trebuie să corespundă cerințelor minime prevăzute în Caietului de sarcini nr. 295720/28.08.2026.
Propunerea tehnică va fi semnată de persoane împuternicite ale operatorului economic și va avea un caracter ferm și obligatoriu din punct de vedere al conținutului pe întreaga perioadă de valabilitate stabilită de autoritatea contractantă și asumată de ofertant.

Data completării: _____/_____/_______                                                                                                                                                             Ofertant,

                                                                                                                                                                                            _____________________________

